Beykent Universiteti
Beykent Universiteti (BU) — İstanbulda universitet. 1997-ci il 4282 saylı Qanuna əsasən Adem Çelik-Beykent Təhsil Vəqfi tərəfindən qurulan iniversitet, Türkiyədə İctimai Hüquq statusu alan ilk vəqf universitetlərindən biridir. Universitetdə tədris ingilis, rus və türk dillərindədir. Türkiyənin keçmiş Baş naziri Əhməd Davudoğlu 1999–2004-cü illərdə Beykent Universitetində professor, Beynəlxalq Əlaqələr Departamentinin müdiri, Universitet Senatının üzvü və İdarə Heyətinin üzvü vəzifələrində çalışıb. Türkiyənin keçmiş Milli Təhsil Naziri Ömər Dinçer 1999–2003-cü illərdə Beykent Universitetində professor, İqtisadiyyat və İdarəetmə fakültəsinin dekanı, Sosial Elmlər İnstitutunun direktoru və prorektor vəzifələrində çalışıb. İstanbul Beykent Universitetinin Kişi Voleybol Komandası Türkiyə Universitet İdmanları Federasiyası tərəfindən 18–29 mart 2013-cü il tarixlərində təşkil edilən Birinci Liqa Voleybol Turnirində çempion olmuşdur.